Nach emene fascht aendlose Flug ben ich endlich in San Diego glandet. Nach dere fascht 24 stuendige Reis semmer dementsprechend au mued gsi und hend nur no welle go schlofe... Mer send denne met emene mega Ami-Schlitte id Gaschtfamilie brocht worde... Mis Gaschtmami het mer grad als erschts s'Natel id Hand droeckt und gseit ich sell ehrem Froend hoi saege... Als haett ich uf das Loscht gha ;-) Nach oeppe 500 Umarmige het si mi de endlich loh is Bett go... Ich han eigentli erwartet dasi bes am naechschte Mettag dureschlofe, aber denkste: Ich ben all Schtund ufgwachet und ha gmeint es esch scho morge... Ich ben denne ope am 7ni ufgschtande und han agfange lehre foer de Tescht am erschte Schueltag...